# Ирина Кривко

Ирина Валерьевна Кривко (белар. Ірына Валер’еўна Крыўко; 1991 елның 30 июле, Сенно, Витебск өлкәсе, Беларус ССР, ССРБ) — Беларусия биатлончысы, эстафетада 2018 елгы Олимпия чемпионы.

# Ирина Кривко
## Тормыш юлы

Ирина Кривко Витебск өлкәсенең Сенно шәһәрендә туа. Бишенче сыйныфта укыганда, физкультура укытучысы, элекке биатлончы Валентина Гордецкая аңа игътибар иткәч, спорт мәктәбе тренеры Валерий Михайлович Лекторовка күрсәтә. Энесе Виктор шулай ук биатлончы була. 2018 елда Беларусия җыелма командасы сервисчысы Артем Лещенкога кияүгә чыга.

# Ирина Кривко
## Тормыш юлы
### Карьера

Халыкара ярышларда 2009 елда Канаданың Кенмор шәһәрендә узган яшьүсмерләр арасында дөнья чемпионатында дебют ясый. Анда беренче шәхси узышта Канада биатлончысы Йолен Оддуга 10 секунд оттырып, дүртенче урынны ала, спринтта — 14 нче һәм пасьютта сигезенче була. Кривко Неля Никалаева һәм Дарья Нестерчик белән бергә эстафетада икенче урынны алып, Россия кызларына оттырып, беренче медален яулый. 2010 елда Швециянең Турсбю шәһәрендә узган яшьүсмерләр арасында дөнья чемпионатында Кривко шәхси узышта бишенче була, спринтта, Польшадан Монике Хойнишка гына оттырып, дүртенче, пасьютада — җиденче, ә эстафетада Диана Москаленко һәм Дарья Нестерчик белән бергә бакыр медаль яулый. Тиздән Эстониянең Отепа шәһәрендәге Техванди спорт үзәгендә Европа ачык чемпионатында чыгыш ясый, һәм шәхси узышта 18 нче, спринтта 15 нче, пасьютада 17 нче, катнаш эстафетада Алла Талкач, Александр Мингалев һәм Артем Лещенко белән бергә бишенче була.
2010/2011 сезонын IBU Кубогы этапларында чыгышлардан башлый һәм беренче узышта ук, спринтта 39 урын алып, беренче очколар ала. Аның иң яхшы казанышы — Австриянең Обертиллиахта пасьютада 19 нчы урын.
2011 нче елда Чехияның Нове Место-на-Мораведа яшүсмерләр арасында дөнья чемпионатыда Кривко спринтта 12 нче, пасьютта 20 нче һәм шәхси ярышта 14нче була. Эстафетада Динара Алимбекова һәм Дарья Нестерчик белән бергә 11 нче була. Тиздән Италиянең Валь-Риданна үзәнендә урнашкан Массерия урынында (Рачинес коммунасы) узган Европа ачык чемпионатында шәхси ярышта 9 нчы, спринтта 11 нче, пасьютта 8 нче булган. Дарья Нестерчик, Алексей Абромчик һәм Александр Дорожко белән катнаш эстафетада беренче медален яулый.
2011/2012 сезонын IBU Кубогы этапларында чыгышлары белән башлый. Әмма Италиянең Валь-Риданне шәһәрендә икенче этапта гына чыгыш ясап, Австрия Хохфильценында узган дөнья Кубогы этапларында дебют ясый. Спринтта 46 нчы урынны ала, киләсе куу узышы ярышында, 40 нчы урынны алып, дөнья Кубогы этапларында беренче очколар җыя.
2012 елгы яшүсмерләр арасында дөнья чемпионатында спринтта лидерлардан 1:37 исәбе белән артта калып 20 нче килә, куу узышында Ольга Галичка бары тик 11 секундка гына оттырып 3 нче килә.
Дөнья чемпионатында 2012 елда дебют ясый — шәхси ярышта старт алып, финишка килеп җитә алмый.
2017/2018 сезонында Ансидагы Дөнья кубогы этабында масс-стартта икенче була. Шулай ук 2018 елгы Олимпиадада «алтын» эстафета составында була, шуның өчен «Шәхси батырлык өчен» ордены белән бүләкләнә.

# Ирина Кривко
## Казанышлар
### Яшүсмерләр һәм яшьләр казанышлары

| Ел | Үткәрү урыны | Яшь | Шәхси узыш | Спринт | Куу узышы | Эстафета | Катнаш эстафета |
| 2009 | ДЧ Канмор | U19 | 4 | 14 | 8 | 2 | — |
| 2010 | ДЧ Турсбю | U19 | 5 | 4 | 7 | 3 | — |
| 2010 | АЧ Отепя | U19 | 18 | 15 | 17 | — | 5 |
| 2011 | ДЧ Нове Место | U21 | 14 | 12 | 20 | 11 | — |
| 2011 | АЧ Валь-Риданна | U21 | 9 | 11 | 8 | — | 3 |
| 2012 | ДЧ Контиолахти | U21 | 14 | 20 | 3 | 9 | — |

# Ирина Кривко
## Казанышлар
### Европа чемпионатларында катнашу

| Ел | Үткәрү урыны | Шәхси узыш | Спринт | Куу узышы | Эстафета |
| 2014 | Нове-Место-на-Мораве | 3 | 15 | 22 | 1 |
| 2015 | Отепя | - | 5 | 6 | 5 |
| 2019 | Раубичи | 3 | 11 | 2 | - |

# Ирина Кривко
## Казанышлар
### Дөнья чемпионатларында катнашу

| Ел | Үткәрү урыны | Шәхси узыш | Спринт | Куу узышы | Масс-старт | Эстафета | См | Ялгыз катнаш эстафета |
| 2012 | Рупольдинг | DNF | - | - | - | - | - | мәгълүматлар юк |
| 2015 | Контиолахти | 19 | - | - | - | 6 | - | мәгълүматлар юк |
| 2016 | Хольменколлен | 64 | 66 | - | - | 18 | 9 | мәгълүматлар юк |
| 2017 | Хохфильцен | 14 | 36 | 45 | - | 9 | 22 | мәгълүматлар юк |
| 2019 | Эстерсунд | 62 | 26 | 33 | 24 | 11 | - | - |
| 2020 | Антхольц | 30 | 52 | 49 | | 13 | 12 | |

# Ирина Кривко
## Казанышлар
### Олимпия уеннарында катнашу

| Ел | Үткәрү урыны | Шәхси узыш | Спринт | Куу узышы | Масс-старт | Эстафета | Катнаш эстафета |
| 2018 | Пхёнчхан | 36 | 17 | 17 | 26 | 1 | — |